Ný stikla fyrir myndina Eldfjall er kominn inn á kvikmyndir.is . Þetta er fyrsta mynd Rúnars Rúnarssonar í fullri lengd , með Theódóri Júlíussyni og Margréti Helgu Jóhannsdóttur í aðalhlutverkum . Myndin er þroskasaga manns sem er nýlega kominn á eftirlaun , veikist og þarf að takast á við fortíðina . Þetta er fyrsta mynd Rúnars í fullri lengd , en áður hafði hann gert stuttmyndirnar Anna , Smáfuglar , og Síðasti Bærinn í Dalnum , en sú síðastnefnda var tilnefnd til óskarsverðlaunanna 2005 . Eldfjall var frumsýnd í Cannes í vor við góðar undirtektir , og hefur síðan m.a. farið á Karlovy Vary kvikmyndahátíðina í Tékklandi , og á Toronto International Film Festival . Myndin fer í almennar sýningar hér 30. september , en verður fyrst sýnd nokkrum sinnum á RIFF , og er fyrsta íslenska myndin sem keppir í flokknum Nýjar Vitranir . Hátíðin fer einmitt í gang í dag . Þá var tilkynnt fyrir stuttu að meðlimir Íslensku kvikmynda - og sjónvarpsakademíunnar hefðu valið Eldfjall sem framlag Íslands til óskarsverðlaunanna 2011 . Við óskum aðstandendum myndarinnar til hamingju með það . Nýju stikluna má finna hér